stanford-oval/wikipedia huggingface dataset:
Johan Lagus

Johan Lagus (16. lokakuuta 1733 Kesälahti – 3. huhtikuuta 1806 Iisalmi) oli suomalainen lääninrovasti ja valtiopäivämies.
Laguksen vanhemmat olivat Kesälahden kirkkoherra Johan Lagus (1702–1735) ja Elisabet Berner tämän toisessa avioliitossa. Hän kävi Porvoon lukiota ja pääsi ylioppilaaksi 1749. Lagus valmistui Turun akatemiasta filosofian maisteriksi 1757. Hänestä tuli Uppsalan yliopiston teologian kunniatohtori vuonna 1800.
Lagus oli Loviisan pedagogiossa vt. kollegana vuodesta 1756 ja vakinaisena kollegana vuodesta 1758. Hän sai konrehtorin arvonimen 1758. Hän toimi sitten Loviisan triviaalikoulun konrehtorina vuodesta 1760 ja rehtorina vuodesta 1769. Laguksesta tuli Iisalmen kirkkoherra vuonna 1771 ja hän sai rovastin arvon 1776. Lagus oli vt. lääninrovastina vuodesta 1796 ja vakinaisena lääninrovastina vuodesta 1801. Hän osallistui valtiopäiville vuosina 1789, 1792 (ei kuitenkaan tällöin ehtinyt perille matkavaikeuksien takia) ja 1800.
Lagus oli naimisissa vuodesta 1772 Porvoon lukion lehtorin Anders Kraftmanin tyttären Lovisa Benedicta Kraftmanin (k. 1791) kanssa. Heidän poikiaan olivat Turun akatemian rehtori, professori Anders Johan Lagus, Helsingin yliopiston rehtori, professori Wilhelm Gabriel Lagus ja sotatuomari, asessori Fredrik Lagus, vuodesta 1804 Lagi (1781–1816).
Jessica Szohr

Jessica Szohr vuonna 2019.
Jessica Karen Szohr (s. 31. maaliskuuta 1985 Menomonee Falls, Wisconsin, Yhdysvallat) on yhdysvaltalainen näyttelijä. Hänet tunnetaan parhaiten roolistaan Vanessa Abramsina televisiosarjassa Gossip Girl. Lisäksi hän on esiintynyt elokuvissa kuten Piranha 3D, Kate Reddy – täydellä teholla yötä päivää ja The Internship.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2003 | Uncle Nino | Uncle Nino | The MC |
| 2007 | Somebody Help Me | Somebody Help Me | Nicole |
| 2009 | Annetaan palaa! | Fired Up! | Kara |
| 2010 | Piranha 3D | Piranha 3D | Kelly Driscoll |
| 2011 | Mennään naimisiin | Love, Wedding, Marriage | Shelby |
| 2011 | Kate Reddy – täydellä teholla yötä päivää | I Don’t Know How She Does It | Paula |
| 2011 | Tower Heist | Tower Heist | Sasha Gibbs |
| 2012 | Hirokin | Hirokin | Orange |
| 2012 | Art Machine | Art Machine | Cassandra Moon |
| 2012 | Love Bite | Love Bite | Juliana |
| 2013 | Pawn | Pawn | Bonnie |
| 2013 | The Internship | The Internship | Marielena |
| 2013 | Brightest Star | Brightest Star | Lita Markovic |
| 2014 | House at the End of the Drive | House at the End of the Drive | Krista |
| 2014 | 10 Cent Pistol | 10 Cent Pistol | Chelsea |
| 2014 | Two Night Stand | Two Night Stand | Faiza |
| 2015 | Club Life | Club Life | Tanya |
| 2015 | Ted 2 | Ted 2 | Allison |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 2003 | Meidän faija | My Wife & Kids | Dee-Jay | ”Not So Hostile Takeover” |
| 2004 | Sisko ja sen sisko | What I Like About You | Liz | ”Lunar Eclipse of the Heart” |
| 2004 | Drake & Josh | Drake & Josh | — | ”Two Idiots and a Baby” |
| 2004 | Joanin salaisuus | Joan of Arcadia | Nikki | ”Double Dutch” |
| 2005 | That’s So Raven | That’s So Raven | Jordache Hilltopper | ”The Big Buzz” |
| 2007 | Entäs Brian? | What About Brian | Laura |  6 jaksoa ”What About Finding Your Place” ”What About Temptations” ”What About Strange Bedfellows” ”What About All That Glitters” ”What About Secret Lovers” ”What About Calling All Friends”  |
| 2007 | C.S.I. Miami | CSI: Miami | Samantha Barrish |  3 jaksoa ”Cyber-Lebrity” ”Deep Freeze” ”Sunblock”  |
| 2007–12 | Gossip Girl | Gossip Girl | Vanessa Abrams | 61 jaksoa |
| 2013 | Miesten juttuja | Men at Work | Jenny | ”Long Distance Tyler” |
| 2015 | Complications | Complications | Gretchen Polk | 10 jaksoa |
| 2015 | Kingdom | Kingdom | Laura Melvin | 5 jaksoa |
| 2015 | C.S.I. Cyber | CSI: Cyber | Carmen Lopez | ”Gone in 6 Seconds” |
| 2017 | Twin Peaks: The Return | Twin Peaks | Renee | 3 jaksoa |
| 2017–18 | Hävyttömät | Shameless | Nessa | 11 jaksoa |
Wikimedia Commonsissa on kuvia tai muita tiedostoja aiheesta .
Japaninnokirastas

| Japaninnokirastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  cardis
Kaksiosainen nimi
 Turdus cardis  Temminck, 1831 
Katso myös
   Japaninnokirastas Wikispeciesissä   Japaninnokirastas Commonsissa 
Infobox OKNimi-testi OKIUCN-testi OK: 
Japaninnokirastas (Turdus cardis) on rastaiden heimoon kuuluva varpuslintu.
Levinneisyys

Japaninnokirastasta tavataan Kiinassa, Japanissa, Koreassa, Venäjällä, Taiwanissa, Vietnamissa ja Thaimaassa. Lajin maailmanlaajuisen populaation kokoa ei tiedetä, mutta lajin on raportoitu olevan melko yleinen, mutta paikallinen. Se on luokiteltu elinvoimaiseksi.
Johan Laihiander

Johan (Juhana) Laihiander (30. huhtikuuta 1720 Säkylä – 22. helmikuuta 1794 Närpiö) oli suomalainen pappi ja valtiopäivämies.
Laihianderin vanhemmat olivat kirkkoherra Henrik Laihiander ja Maria Rungius ja puoliso Anna Fredrika Tolpo. Laihiander tuli ylioppilaaksi 1735 vain 15-vuotiaana, mutta suoritti maisterin tutkinnon vasta 1745. Hän oli vuodesta 1746 Turun akatemian dosentti, 1748 alkaen Euran kirkkoherra ja 1769 Närpiön kirkkoherra, vuodesta 1773 hän toimi lääninrovastina. Laihiander sai 1766 jumaluusopin professorin arvonimen ja 1779 hänestä tuli teologian tohtori. Hän oli edustajana valtiopäivillä 1755, 1760 ja 1769 pappissäädyssä. Hän laati katsauksen Euran historiasta 1753.
Jessica Townsend

| Jessica Townsend> Henkilötiedot |
| --- | --- |
Syntynyt: 18. huhtikuuta 1985 (ikä 39) Caloundra, Queensland, Australia
Kansalaisuus:  australialainen
Kirjailija
Esikoisteos:  Nevermoor: The Trials of Morrigan Crow (2017)
Aiheesta muualla
Löydä lisää kirjailijoitaKirjallisuuden teemasivulta
Jessica Townsend (s. 18. huhtikuuta 1985 Caloundra, Queensland) on australialainen kirjailija, joka tunnetaan lasten fantasia-romaanisarjasta Nevermoor. Hänen esikoisromaaninsa Nevermoor: The Trials of Morrigan Crow (2017) voitti Book of Year -palkinnon Australian Book Industry Awards -kilpailussa. 20th Century Fox on hankkinut kirjan elokuvaoikeudet.
Teokset

Nevermoor: Morriganin koetukset.  ((Nevermoor: The Trials of Morrigan Crow, 2017.) Suom. Jaana Kapari-Jatta)  Helsinki:  Otava, 2018.
Meinioseppä: Morriganin kutsumus.  ((Wundersmith: The Calling of Morrigan Crow, 2018.) Suom. Jaana Kapari-Jatta)  Helsinki:  Otava, 2019.
Onttorokko: Morriganin ajojahti.  ((Hollowpox: The Hunt for Morrigan Crow, 2020) Suom. Jaana Kapari-Jatta)  Helsinki:  Otava, 2021.
Felis (tähtikuvio)

Felies
Kissa (lat. Felis) on tähtikuvio, joka ei ole enää käytössä. Vuonna 1799 Joseph Jérôme de Lalande sijoitti sen taivaalle Ilmapumpun ja Vesikäärmeen väliin. Kissa näkyi Boden Uranographiassa 1801. Lalande halusi todennäköisesti kissan taivaalle siksi, että hän piti kissoista.
Aiheesta muualla

Obsolete constellations: Felis, the cat (Arkistoitu – Internet Archive) (englanniksi)
Ian Ridpath's star tales: Felis (englanniksi)
Finnsnes

| Finnsnes |
| --- | --- |
 Finnsnes vuonna 2006.
 Finnsnes
 Koordinaatit: 69°13′46″N, 17°58′52″E 
Valtio:  Norja
Lääni:  Tromssa
Kunta:  Senja
Pinta-ala:  
 – Maa:  3,4 km²
Väkiluku (2023):  4 917
 – Väestötiheys:  1 446,2 as./km²
Infobox OKVirheellinen NIMI-arvo: 
Finnsnes on taajama Senjan kunnassa Tromssan läänissä Norjassa ja kuntansa hallinnollinen keskus. Taajaman pinta-ala on 3,4 neliökilometriä ja asukasluku 4 917 vuonna 2023. Vuodesta 2000 Finnsnes on käyttänyt kaupunkinimitystä.
Finnsnesissä on Folkebladet-paikallislehden toimitus.
Finnsnesin kirkko
Aiheesta muualla

Kuvia tai muita tiedostoja aiheesta Finnsnes Wikimedia Commonsissa
Janne Niinimaa

| Janne Niinimaa |
| --- | --- |

Henkilötiedot
Syntynyt: 22. toukokuuta 1975 (ikä 49) Raahe
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  100 kg
Pelaajaura
Pääsarjaura:  1993–2014
Seurat:  NHL Philadelphia Flyers Edmonton Oilers New York Islanders Dallas Stars Montreal Canadiens SM-liiga Kärpät, Jokerit Elitserien Malmö IF, HV71, Luleå HF National League A HC Davos, SC Langnau Tigers, Rapperswil-Jona Lakers HockeyAllsvenskan Asplöven HC
NHL-varaus:  36. varaus, 1993 Philadelphia Flyers
| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Pronssia | Nagano 1998 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi 1995 | jääkiekko |  |
|  Pronssia | Venäjä 2000 | jääkiekko |  |
| Maailmancup  | Maailmancup  | Maailmancup  |  |
|  Hopeaa | 2004 | jääkiekko |  |
Janne Henrik Niinimaa (s. 22. toukokuuta 1975 Raahe) on suomalainen entinen jääkiekkoilija, maailmanmestari, olympiamitalisti, moninkertainen Suomen mestari, sekä Ruotsin mestari.
Niinimaa on pelannut NHL:n runkosarjassa 741 ottelua ja tehnyt niissä 54 maalia sekä syöttänyt 265 maalia (yhteensä 319 tehopistettä). NHL:n pudotuspelejä Niinimaalla on takanaan 59 ja niistä kerättyjä tehopisteitä 3+21=24.
Helmikuussa 2014 Niinimaa ilmoitti lopettavansa uransa.
Pelaajana

Niinimaa pelasi juniorina parhaimmillaan kolmen eri ikäkauden leijonajoukkueissa, mutta Oulun Kärppien ykkösdivisioonajoukkueessa Niinimaa ei saanut peliaikaa. Jokereita tuolloin johtanut Hjallis Harkimo palkkasi nuoren lahjakkuuden Jokereihin. Philadelphia Flyers varasi Niinimaan NHL-liigaan toisen kierroksen varausnumerolla 36 vuonna 1993. Varauksensa jälkeen Niinimaa pelasi Jokereissa vielä kolme kautta ennen kuin siirtyi Pohjois-Amerikan NHL:ään.
Niinimaan tulokaskausi Philadelphiassa oli onnistunut ja tehopisteet 4+40 tehnyt Niinimaa nimitettiin tulokkaiden tähdistökentälliseen. Flyersissa hän pääsi myös pelaamaan keväällä 1997 NHL:n Stanley Cup -finaaleita, joissa joukkue hävisi Detroitille. Kaudella 1997–1998 Niinimaa siirtyi 66 runkosarjaottelun jälkeen Edmonton Oilersiin. Niinimaa oli Edmontonin puolustuksen tärkeimpiä pelaajia ja hän pelasikin joukkueessa kevään 1998 lisäksi neljä kokonaista kautta, kunnes hänet vuoden 2003 keväällä kesken kauden 63 ottelun jälkeen kaupattiin New York Islandersiin. NHL-työsulun aikana hän pelasi lyhyen ajan sekä Ruotsin Malmö IF:ssä että myös Oulun Kärpissä voittaen siellä Suomen mestaruuden. Vuonna 2006 hän siirtyi Islandersista Dallas Starsin joukkueeseen. Saman vuoden syksyllä hän siirtyi Montreal Canadiensiin. Niinimaa voitti Suomen maajoukkueen kanssa pronssia Naganon olympialaisissa 1998. Niinimaa oli mukana myös vuoden 1995 jääkiekon maailmanmestaruutta juhlineessa joukkueessa sekä pelasi turnauksen alun maailmancupissa lopulta hopealle päätyneessä maajoukkueessa vuonna 2004.
Niinimaan siihen saakka loistava maajoukkueura oli kuitenkin saanut tahran juuri syksyn 2004 turnauksessa, jolloin hän jätti kisat kesken ja lähti kotimatkalle kesken World Cup -turnauksen. Syynä olivat erimielisyydet silloisen päävalmentajan Raimo Summasen kanssa. Summanen sai keväällä potkut maajoukkueesta, mutta Niinimaa palasi maajoukkueeseen vasta syksyn 2007 Karjala-turnauksen alla.
Niinimaa teki paluun Euroopan kiekkokaukaloihin kesällä 2007 aloittaen pelit tuolloin Sveitsin pääsarjassa pelanneen HC Davosin riveissä. Marraskuussa 2008 Niinimaa siirtyi pelaamaan saman maan SCL Tigersiin. Hänen kautensa SCL Tigersissa jäi vain 20 ottelun mittaiseksi, mutta hän pääsi pelaamaan Sveitsissä pidetyissä MM-kilpailuissa keväällä 2009.
Kaudeksi 2009–2010 Niinimaa siirtyi Ruotsiin Elitserien-joukkue HV71:een. Hän korvasi KHL:ään lähteneen Mikko Luoman. HV71 tavoitteli Luoman korvaajaksi myös Sami Lepistöä ja Teemu Aaltoa. Ruotsalainen Aftonbladet-lehti arvosti Niinimaan Elitserienin kolmanneksi kovimmaksi hankinnaksi kesältä 2009. Hänen edelleen menivät vain Frölunda HC:n Per-Johan Axelsson ja Linköpings HC:n Niclas Hävelid. Kaudeksi 2010–2011 hän siirtyi Luleå HF -joukkueeseen. Syksyllä 2011 Niinimaa kärsi selkä- ja polvivaivoista. Lokakuussa hän liittyi Mestiksessä pelaavaan Kiekko-Laseriin. Loppukaudeksi 2011–12 Niinimaa siirtyi Sveitsin pääsarjassa pelaavaan HC Rapperswilleen. Niinimaa pelasi Rapperswillessä 20 ottelua, joissa hän keräsi tehot 0+3=3.
Yksityiselämä

Niinimaa on ollut naimisissa Jaana Kehusmaan kanssa. Pari avioitui 2. elokuuta 2008 Kiimingissä. He jättivät yhdessä eropaperit heinäkuussa 2012.
Niinimaa on yksi oululaisen Club Teatrian omistajista.
Tammikuussa 2024 Niinimaa tuomittiin Helsingin käräjäoikeudessa neljän kuukauden ehdolliseen vankeusrangaistukseen veropetoksesta.
Muuta

Niinimaa tuomittiin Oulun käräjäoikeudessa moottorikelkalla ajetusta rattijuopumuksesta vuonna 2018 30 päiväsakkoon ja myöhemmin samana vuonna henkilöautolla ajetusta ylinopeusrikkomuksessa liikenteen vaarantamisesta niin ikään sakkoihin. Vuonna 2024 hän oli veropetossyytteessä..
Formula One 2002

| Formula One 2002 |
| --- | --- |

Kehittäjä:  Sony Studio Liverpool
Julkaisija:  SCEE
Julkaistu:   1. marraskuuta 2002  20. helmikuuta 2003
Lajityyppi:  Ajopeli
Pelimuoto:  Yksinpeli, moninpeli
Ikäluokitus:  ELSPA: 3+
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
Formula One 2002 on Sonyn kehittämä Formula 1 -pelisarjan ajopeli, joka julkaistiin 1. marraskuuta 2002 PlayStation 2 -konsolille. Peli sisältää kaikki kauden 2002 kuljettajat, tallit ja radat. Pelissä on lisäksi mukana kauden 2001 kausikooste. Pelin suomenkielisinä selostajina toimivat Matti Kyllönen ja Erkki Mustakari.
Jill Knight

Joan Christabel Jill Knight, Collingtreen paronitar Knight DBE (9. heinäkuuta 1923 – 6. huhtikuuta 2022) oli brittiläinen Konservatiivipuolueen poliitikko. Hän istui parlamentin jäsenenä vuodesta 1966 vuoteen 1997, jolloin hänen paikkansa otti Työväenpuolueen Gisela Stuart.
Knight sai vetäydyttyään elinikäisen päärinarvon.
Knight tuki Section 28 -lakia, joka kielsi paikallisviranomaisia "edistämästä" homoseksuaalisuutta; käytännössä tämä tarkoitti sitä, että kouluopetuksessakaan homoutta ei saatu esittää suotavana asiana. Laki asui voimaan vuonna 1988 ja tuli kumotuksi vasta 2003.
Ferguson–Brown

Ferguson–Brown oli Harry Fergusonin ja David Brownin yhteenliittymä 1935–1947. Harry Ferguson oli kehittänyt Ferguson System -nimisen traktorin nostolaitteiden kolmipistekiinnitysjärjestelmän, jota hän halusi tehdä tunnetuksi. Tätä varten hän valmisti Ferguson Black -traktorin. Traktorien laajempi valmistaminen johti yhteistyöhön David Brown -tehtaan kanssa, joka valmisti myöhemmät traktorit. Ensimmäinen traktori oli Ferguson–Brown A. Traktoreita valmistettiin vuosina 1936–1938 yhteensä 1 350 kappaletta, mutta menekki oli vaatimaton. Ongelmaksi muodostui suhteellisen kallis hinta esimerkiksi kilpailevaan Fordsoniin verrattuna.
Erimielisyydet keinoista myynnin parantamiseksi johtivat Fergusonin ja David Brownin yhteistyön päättymiseen. Lokakuussa 1938 Harry Ferguson vei Ferguson–Brown-traktorin numero 722 varusteineen Yhdysvaltoihin ja Eber Sherman järjesti hänelle tapaamisen Henry Fordin kanssa. Harry Ferguson solmi Fordin kanssa sopimuksen, jolla Fordson-traktoreihin tuli kolmipistekiinnityksinen nostolaite. Näin alkoi Ford–Ferguson-yhteistyö, jonka ensimmäinen traktori oli Ford–Ferguson 9N.
Harry Fergusonin ja David Brownin välinen kiista jatkui oikeusasteissa ja lopullisena ratkaisuna oli se, että Ford joutui maksamaan David Brownille korvauksia.
Aiheesta muualla

Ferguson Family Museum
Fabio Borini

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 29. maaliskuuta 1991 (ikä 33)
Syntymäpaikka:  Bentivoglio, Italia
Pelipaikka: hyökkääjä
Pituus: 180cm
Paino: 73kg
Seura
Seura:  Hellas Verona
Junioriseurat
:  Persiceto 85
2001–2007:  Bologna FC 1909
2007–2009:  Chelsea
Seurat
| Vuodet | Seura | O | (M) |
| 2009–2011 |  Chelsea | 4 | (0) |
| 2011 | →  Swansea City | 12 | (6) |
| 2011–2012 |  Parma | 0 | (0) |
| 2011–2012 | →  AS Roma | 24 | (9) |
| 2012–2015 |  Liverpool | 25 | (2) |
| 2013–2014 | →  Sunderland | 32 | (7) |
| 2015–2017 |  Sunderland | 50 | (7) |
| 2017–2020 | →  AC Milan | 51 | (4) |
| 2020 | →  Hellas Verona | 14 | (3) |
| 2020– | →  Karagümrük | 61 | (25) |
| Yhteensä | Yhteensä | 273 | (63) |
Maajoukkue
| 2006 |  Italia U16 | 4 | (0) |
| 2007–2008 |  Italia U17 | 7 | (1) |
| 2008–2010 |  Italia U19 | 9 | (4) |
| 2009–2013 |  Italia U21 | 18 | (6) |
| 2012 |  Italia | 1 | (0) |
 Seurajoukkueuran tilastot kattavat vain kansalliset sarjat, päivitetty 18. helmikuuta 2023.  Maajoukkueuran tilastot päivitetty 17. tammikuuta 2020.
Fabio Borini (s. 29. maaliskuuta 1991 Bentivoglio, Italia) on italialainen jalkapalloilija, joka edustaa turkkilaista Karagümrükiä. Borinin pelipaikka on hyökkääjä.
Yhdeksänvuotiaana jalkapallon harrastamisen aloittanut Borini siirtyi Chelseaan kasvattajaseurastaan Bolognasta kesällä 2007. Ensiesiintymisensä Chelsean ykkösjoukkueessa Borini teki syyskuussa 2009 tultuaan vaihdosta kentälle ottelussa Tottenhamia vastaan. 8. joulukuuta hän pelasi ensimmäisen Mestarien liiga -ottelunsa APOELia vastaan. Yhteensä hän pelasi kauden 2009–2010 aikana Chelsean ykkösjoukkueessa kahdeksan virallista ottelua, joista neljä Valioliigassa.
Alkuvuonna 2011 Borini kävi lainalla Swansea Cityssä ja kaudeksi 2011–2012 hän siirtyi Romaan. Kesällä 2012 hän palasi takaisin Englantiin, tällä kertaa Liverpooliin. Borini pelasi kaudella 2012-2013 13 ottelua ja teki kauden ainoan maalinsa Newcastlea vastaan, jonka jälkeen hän vietti seuraavan kauden 2013-2014 lainalla Sunderlandissa tehden 32 ottelussa 7 maalia.
Borini debytoi Italian maajoukkueessa 29. helmikuuta 2012 Yhdysvaltoja vastaan.
Aiheesta muualla

Kuvia tai muita tiedostoja aiheesta Fabio Borini Wikimedia Commonsissa
Italian joukkue – Jalkapallon EM-kilpailut 2012
1 Buffon |
2 Maggio |
3 Chiellini |
4 Ogbonna |
5 Motta |
6 Balzaretti |
7 Abate |
8 Marchisio |
9 Balotelli |
10 Cassano |
11 Di Natale |
12 Sirigu |
13 Giaccherini |
14 De Sanctis |
15 Barzagli |
16 De Rossi |
17 Borini |
18 Montolivo |
19 Bonucci |
20 Giovinco |
21 Pirlo |
22 Diamanti |
23 Nocerino |
Valmentaja Prandelli
Eurooppatie E87

Eurooppatie E87 on noin 2 030 kilometriä pitkä eurooppatie. Tien lähtee pohjoisessa Ukrainasta ja sen päätepiste on Turkissa. Tie alkaa Ukrainan Odessasta ja kulkee Romanian ja Bulgarian kautta Turkin eteläosaan, Välimeren rantakaupunkiin Antalyaan.
Merkittävä osa eurooppatiestä E87 edellyttää erilaisten tienkäyttömaksujen maksamista. Romaniassa peritään siltamaksu Tonavan ylittämisestä ja tienkäyttömaksua valtion teiden käyttämisestä (vignette). Myös Bulgariassa yleisillä teillä ajettaessa ajoneuvossa tulee olla maksettu tienkäyttömaksu (vignette). Käytännössä nämä tienkäyttömaksut voi maksaa verkossa (niin sanottu e-vignette). Turkissa tienkäyttömaksua kerätään E87:llä ainakin moottoritieosuuksilla İzmirin maakunnan suunnalla. Myös E87:n lauttayhteys Dardanellien salmen yli on maksullinen.
Reitti

Odessa - Izmajil - Reni - Galați - Tulcea - Constanța - Varna - Burgas - Marinka - Zvezdec - Malko Tarnovo - Dereköy - Kirklareli - Babaeski - Havza - Keşan - Gallipoli - Eceabat - (lauttayhteys Dardanellien salmen yli Aasian puolelle) - Çanakkale - Ayvalik - İzmir - Selçuk - Aydin - Denizli - Acipayam - Korkuteli - Antalya.
Eurooppatie E87:n varren kaupungeista väkirikkaimpia ovat Odessa, Varna, İzmir, Denizli ja Antalya.
E87:ää Romanian Vama Vechessä Constanțan eteläpuolella.
Burgasin sataman seutua Bulgariassa. E87 kulkee kuvan keskiosan halki vasemmalta oikealle.
Lauttayhteys Turkissa Dardanellien salmen yli Euroopan ja Aasian Çanakkalen välillä.
E87 Aydinin kaupungissa Turkissa.
Mootoritie 31 (Aydan-İzmir) kohti İzmirin Adnan Menderes -lentoasemaa Turkissa.
Moottoritie 31:stä Turkissa, toiseen suuntaan.
Moottoritie 33:n tulliaseman opasteet, Buruncuk, Menemen, İzmirin maakunta.
Moottoritie 33:n tienkäyttömaksua periviä tulliasema, Eski Foça, Menemen, İzmirin maakunta.
Moottoritie 30:n Bayraklı-2 -tunneli, Bayraklı, İzmirin maakunta.
Aiheesta muualla

Kuvia tai muita tiedostoja aiheesta Eurooppatie E87 Wikimedia Commonsissa
E87. North-south intermediate road (englanniksi) (elbruz.org)
Eurooppatiet
E1 | E3 | E4 | E5 | E6 | E7 | E8 | E9 | E10 | E11 | E12 | E13 | E14 | E15 | E16 | E17 | E18 | E19 | E20 | E21 | E22 | E23 | E24 | E25 | E26 | E27 | E28 | E29 | E30 | E31 | E32 | E33 | E34 | E35 | E36 | E37 | E38 | E39 | E40 | E41 | E42 | E43 | E44 | E45 | E46 | E47 | E48 | E49 | E50 | E51 | E52 | E53 | E54 | E55 | E56 | E57 | E58 | E59 | E60 | E61 | E62 | E63 | E64 | E65 | E66 | E67 | E68 | E69 | E70 | E71 | E72 | E73 | E74 | E75 | E76 | E77 | E78 | E79 | E80 | E81 | E82 | E83 | E84 | E85 | E86 | E87 | E88 | E89 | E90 | E91 | E92 | E94 | E95 | E96 | E97 | E98 | E99 | E101 | E105 | E115 | E117 | E119 | E121 | E123 | E125 | E127 | E136 | E271 | E551 | E844
Formula One Arcade

| Formula One Arcade |
| --- | --- |

Kehittäjä:  Studio 33
Julkaisija:  Sony Computer Entertainment
Julkaistu:  EU 19. heinäkuuta 2001
Lajityyppi:  ajopeli
Pelimuoto:  yksinpeli
Ikäluokitus:  PEGI: 3
Alusta:  PlayStation
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
Formula One Arcade on Studio 33 kehittämä ja Sony Computer Entertainmentin julkaisema ajopeli. Peli julkaistiin 19. heinäkuuta 2001 PlayStationille. Peli sisältää kaikki Formula 1 -kauden 2001 tallit, kuljettajat ja radat.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Formula One Arcade
Jens Nikolaj Ludvig Schjørring

Jens Schjørring
Jens Nicolai Ludvig Schjørring (16. syyskuuta 1825 Vandborg, Tanska − 14. maaliskuuta 1900) oli tanskalainen luterilainen pappi ja virsirunoilija.
Schjørring tuli ylioppilaaksi 1844 Aalborgin Katedraalikoulusta. Hän opiskeli teologiaa Kööpenhaminassa ja toimi pappina Boeslundessa ja Lyderskevissä. Stevnsin saarella. Hän sairastui jä häntä hoiti palvelustyttö Maria. He rakastuivat, solmivat avioliiton mutta joutuivat muuttamaan pois, koska heidän avioliittoaan pidettiin sopimattomana säätyeron takia. Hän hoiti useita virkoja ja lopulta hänestä tuli kirkkoherra Ryslingessä sekä Ørslevissä. Hän oli myös kiinnostunut kansanopetuksesta, toimi kansanopiston johtajana sekä kuoronjohtajana.
Hän julkaisi 1878 hautajaispuheita "Minde om Mænd og Kvinder i Vest­jylland’ ja 1899 saarnakokoelman. Maria-vaimonsa muistokirjoituksessa hän kuvailee tunnetuimman virtensä  "Kærlighed fra Gud" syntyä, joka alkuaan on ollut Marielle osoitettu rakkausruno.
Schjørring tunnetaan ennen muuta laulun "Kærlighed fra Gud" kirjoittajana. Se on vuodelta 1854. Se julkaistiin 1857 painettuna ja se on julkaistu useissa tanskalaisissa laulu- ja virsikokoelmissa. Se on myös Tanskan kirkon virsikirjassa. Se on suosittu häävirsi myös Norjassa, jossa se vuonna 2001 julkaistun tutkimuksen mukaan oli Norjan kirkon virsikirjan toiseksi suosituin virsi.
Virsi on käännetty ruotsiksi ensimmäisen kerran vuonna 1900 ja se on julkaistu useissa vapaiden kirkkojen laulukirjoissa. Ruotsin kirkon virsikirjaan se tuli 1986 ja se on virsi 29 "Kärlek från vår Gud". Virren suomenkielinen teksti "Hyvyys Herramme vuotaa luoksemme" on Anna-Maija Raittilan 1998 tekemä käännös. Virrestä on toinen suomenkielinen teksti Pelastusarmeijan laulukirjassa vuodelta 1990, laulu 320, "Taivaanrakkaus, armon runsaus lähteen lailla kumpuilee."
Toinen Schjørringin laulu vuodelta 1866 tunnetaan suomennoksena. Se on Siionin kannel -kokoelman laulu 167 ja Hengellisen laulukirjan laulu 170 "Milloinkaan ei Herran kansa". Siitä on myös toinen käännös Hengellisiä lauluja ja virsiä -kokoelmassa numero 111 "Eipä koskaan Herran kansa".